ᱵᱚᱠᱟᱨᱚ

ᱵᱚᱠᱟᱨᱚ ᱫᱚ () ᱢᱤᱫ ᱢᱩᱞ ᱠᱟᱹᱨᱜᱟᱲ ᱛᱟᱞᱢᱟ ᱟᱨ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱨᱮ ᱯᱩᱱ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱟᱦᱟᱨ ᱠᱟᱱᱟ᱾ ᱱᱚᱣᱟ ᱵᱚᱠᱟᱨᱚ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱣᱟᱴᱟᱹᱨ ᱫᱚ ᱵᱚᱠᱟᱨᱚ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱦᱟᱨ ᱫᱚ ᱥᱤᱧᱚᱛ ᱨᱮᱱᱟᱜ ᱜᱚᱴᱟ ᱯᱚᱱᱚᱛ ᱟᱨ ᱵᱤᱫᱮᱥ ᱨᱮᱱ ᱛᱟᱦᱮᱱ ᱦᱚᱲ ᱥᱟᱞᱟᱜ ᱥᱟᱨᱟ ᱠᱷᱚᱱ ᱵᱮᱜᱟᱨ - ᱵᱮᱜᱟᱨ ᱟᱹᱨᱤᱪᱟᱹᱞᱤ ᱟᱨ ᱢᱟᱦᱟᱱᱟᱜᱟᱨᱤᱭᱠᱳ ᱦᱤᱡᱩᱜ ᱥᱮᱱᱚᱜ ᱠᱟᱱᱟ᱾

ᱱᱚᱣᱟ ᱥᱟᱦᱟᱨ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱒᱑᱐ ᱢᱤᱴᱟᱹᱨ (᱖᱙᱐ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱥᱚᱦᱨᱤ ᱴᱚᱴᱷᱟ ᱫᱚ ᱒᱘᱗ ᱜᱟᱺᱴ ᱠᱤᱞᱚᱢᱤᱴᱟᱹᱨ (᱑᱑᱑ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱥᱟᱢᱟᱝ ᱥᱮᱡ ᱨᱮ ᱫᱷᱟᱱᱵᱟᱫᱽ ᱟᱨ ᱯᱩᱨᱩᱞᱤᱭᱟᱹ, ᱯᱟᱪᱮ ᱥᱮᱡ ᱨᱮ ᱨᱟᱢᱜᱚᱲ ᱟᱨ ᱦᱟᱡᱟᱨᱤᱵᱟᱜᱽ, ᱠᱚᱧᱮ ᱥᱮᱡ ᱨᱮ ᱜᱤᱨᱤᱰᱤᱦ ᱟᱨ ᱮᱛᱚᱢ ᱨᱮ ᱨᱟᱺᱪᱤ ᱢᱮᱱᱟᱜᱼᱟ ᱾ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱔᱓ (NH143) ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱘ (NH18) ᱞᱮᱠᱟᱛᱮ ᱠᱚ ᱥᱮᱴᱮᱨ ᱫᱟᱨᱮᱭᱟᱜᱼᱟ ᱾

ᱚᱵᱷᱚᱨᱵᱷᱤᱣ
ᱵᱚᱠᱟᱨᱚ ᱥᱴᱤᱞ ᱥᱤᱴᱤ ᱫᱚ ᱵᱚᱠᱟᱨᱚ ᱦᱚᱱᱚᱛ ᱥᱟᱞᱟᱜ ᱠᱚᱭᱞᱟᱸᱪᱟᱹᱞ ᱨᱮᱸᱡᱽ (ᱵᱚᱠᱟᱨᱚ, ᱫᱷᱟᱱᱵᱟᱫᱽ ᱟᱨ ᱜᱤᱨᱤᱰᱤᱦ) ᱨᱮᱱᱟᱜ ᱦᱮᱰᱠᱣᱟᱴᱟᱹᱨ  ᱢᱮᱱᱟᱜᱼᱟ ᱟᱨ ᱨᱟᱺᱪᱤ ᱟᱨ ᱫᱩᱢᱠᱟᱹ ᱥᱟᱶᱛᱮ ᱮᱭᱟᱭ ᱦᱚᱱᱚᱛ ᱼ ᱦᱟᱡᱟᱨᱤᱵᱟᱜᱽ, ᱫᱷᱟᱱᱵᱟᱫᱽ, ᱜᱤᱨᱤᱰᱤᱦ ᱫᱚ ᱫᱟᱯᱟᱞ ᱟᱠᱟᱱᱟ ᱯᱩᱞᱤᱥ ᱤᱱᱥᱯᱮᱠᱴᱚᱨ ᱡᱟᱱᱨᱟᱞ ᱡᱚᱱ ᱨᱮᱱᱟᱜ ᱦᱮᱰᱠᱣᱟᱴᱟᱹᱨ  ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱠᱚᱰᱟᱨᱢᱟ, ᱪᱟᱛᱨᱟ, ᱵᱚᱠᱟᱨᱚ ᱟᱨ ᱨᱟᱢᱜᱚᱲ ᱫᱚ (ᱠᱚᱧᱮ ᱪᱷᱚᱴᱟᱱᱟᱜᱽᱯᱩᱨ ᱠᱷᱚᱸᱰ) ᱾

ᱱᱟᱜᱟᱢ
ᱢᱟᱲᱟᱝ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱨᱮᱱᱟᱜ ᱵᱩᱨᱩ ᱨᱮ ᱢᱟᱨᱟᱜᱯᱷᱟᱹᱲᱤ ᱧᱩᱛᱩᱢᱟᱱ ᱢᱤᱫ ᱟᱹᱛᱩ ᱛᱟᱦᱮᱸᱠᱟᱱᱟ᱾ ᱚᱱᱟ ᱥᱩᱨ ᱠᱞᱟᱥᱴᱚᱨ ᱪᱟᱥ ᱛᱟᱦᱮᱸ ᱠᱟᱱᱟ᱾ ᱯᱩᱨᱩᱞᱤᱭᱟᱹ ᱥᱩᱨ ᱥᱟᱦᱟᱨ ᱛᱟᱦᱮᱸᱠᱟᱱᱟ ᱟᱨ ᱱᱚᱣᱟ ᱮᱨᱤᱭᱟ ᱴᱷᱮᱱ ᱠᱟᱥᱤᱯᱩᱨ ᱨᱤᱱᱤᱡ ᱢᱟᱦᱟᱨᱟᱡᱟᱣᱟᱜ ᱥᱟᱥᱚᱱ ᱛᱟᱦᱮᱸᱠᱟᱱᱟ᱾ ᱥᱟᱶᱛᱟ ᱥᱟᱶᱦᱮᱫ (Folklore) ᱨᱮ ᱱᱚᱣᱟ ᱢᱮᱱᱟᱜᱼᱟ ᱡᱮ ᱱᱚᱣᱟ ᱳᱨᱤᱭᱟ ᱢᱟᱱ ᱥᱤᱝ ᱤᱧ ᱵᱤᱡᱟᱭ ᱠᱷᱚᱱ ᱢᱩᱜᱟᱞ ᱥᱟᱥᱚᱱ ᱨᱮᱭ ᱦᱮᱡ ᱮᱱᱟ ᱛᱟᱦᱮᱸᱠᱟᱱᱟ᱾ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱧᱩᱛᱩᱢ ᱫᱚ ᱩᱱᱤᱭᱟᱜ ᱵᱤᱨᱵᱷᱩᱢ ᱟᱨ ᱥᱤᱝᱵᱷᱩᱢ ᱨᱮᱱᱟᱜ ᱧᱩᱛᱩᱢ ᱨᱮ ᱵᱤᱨ ᱢᱟᱱ ᱥᱤᱝ ᱫᱚᱦᱚᱭᱮᱱᱟ᱾

ᱚᱛᱱᱚᱜ
ᱵᱚᱠᱟᱨᱚ ᱥᱴᱤᱞ ᱥᱤᱴᱤ  ᱨᱮ ᱢᱮᱱᱟᱜᱼᱟ ᱾ ᱥᱟᱦᱟᱨ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱒᱑᱐ ᱢᱤᱴᱟᱹᱨ (᱖᱙᱐ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱨᱮᱱᱟᱜ ᱥᱚᱦᱨᱤ ᱴᱚᱴᱷᱟ ᱫᱚ ᱑᱘᱓ ᱜᱟᱺᱴ ᱠᱤᱞᱚᱢᱤᱴᱟᱹᱨ (᱗᱑ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱥᱟᱢᱟᱝ ᱨᱮ ᱫᱷᱟᱱᱵᱟᱫᱽ ᱟᱨ ᱯᱩᱨᱩᱞᱤᱭᱟᱹ, ᱯᱟᱪᱮ ᱨᱮ ᱨᱟᱢᱜᱚᱲ ᱟᱨ ᱦᱟᱡᱟᱨᱤᱵᱟᱜᱽ, ᱠᱚᱧᱮ ᱨᱮ ᱜᱤᱨᱤᱰᱤᱦ ᱟᱨ ᱮᱛᱚᱢ ᱨᱮ ᱨᱟᱺᱪᱤ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ NH 143 ᱟᱨ NH-18 ᱞᱮᱠᱟᱛᱮ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱠᱚ ᱾ ᱥᱟᱦᱟᱨ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱑᱘᱓ ᱜᱟᱺᱴ ᱠᱤᱞᱚᱢᱤᱴᱟᱹᱨ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱪᱟᱥ ᱱᱚᱜᱚᱨ ᱱᱤᱜᱟᱢ ᱨᱮᱱᱟᱜ ᱩᱯᱱᱚᱜᱽᱨᱤᱭ ᱴᱚᱴᱷᱟ ᱥᱮᱞᱮᱫ ᱟᱠᱟᱱᱟ ᱾ ᱵᱚᱠᱟᱨᱚ ᱥᱟᱦᱟᱨ ᱯᱟᱨᱚᱢ ᱞᱟᱹᱜᱤᱫ ᱛᱮ ᱟᱹᱰᱤ ᱜᱟᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱢᱮᱱᱟᱜᱼᱟ ᱾ ᱜᱚᱴᱟ ᱴᱚᱴᱷᱟ ᱨᱮ ᱥᱚᱯᱤᱝ ᱥᱮᱱᱴᱟᱨ, ᱮᱱᱮᱡ ᱴᱟᱺᱰᱤ, ᱟᱥᱲᱟ, ᱢᱚᱱᱮ ᱨᱟᱲᱮᱡ ᱴᱚᱴᱷᱟ ᱟᱨ ᱦᱚᱲᱢᱚ ᱥᱟᱶᱟᱨ ᱛᱟᱞᱢᱟ ᱢᱮᱱᱟᱜᱼᱟ ᱪᱮᱫᱟᱜ ᱪᱮ ᱯᱩᱨᱟᱹ ᱥᱟᱦᱟᱨ ᱨᱮ ᱰᱟᱦᱟᱨ ᱟᱨ ᱚᱲᱟᱜ ᱴᱚᱴᱷᱟ ᱥᱟᱶᱛᱮ ᱵᱮᱯᱟᱨ ᱴᱚᱴᱷᱟ ᱨᱮᱱᱟᱜ ᱯᱞᱟᱱ ᱢᱮᱱᱟᱜᱼᱟ ᱾ ᱵᱚᱠᱟᱨᱚ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱯᱩᱭᱞᱩ ᱪᱟᱹᱠᱨᱤ ᱨᱮ ᱞᱟᱜᱟᱣ ᱟᱠᱟᱱ ᱥᱟᱦᱟᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱛᱟᱦᱮᱸ ᱠᱟᱱᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞᱮ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱚᱠᱟᱨᱚ ᱥᱴᱤᱞ ᱥᱤᱴᱤ ᱫᱚ ᱥᱤᱧᱚᱛ ᱨᱮᱱᱟᱜ ᱘᱖ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱟᱦᱟᱨ ᱠᱟᱱᱟ, ᱟᱨ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱔ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱟᱦᱟᱨ ᱠᱟᱱᱟ ᱾

᱒᱐᱑᱑ ᱥᱟᱞᱮ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱚᱠᱟᱨᱚ ᱥᱴᱤᱞ ᱥᱤᱴᱤ ᱥᱚᱦᱨᱤ ᱮᱜᱽᱞᱚᱢᱨᱮᱥᱚᱱ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱕,᱖᱓,᱔᱑᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱚᱠᱷᱚᱱ ᱠᱚᱲᱟ ᱒᱙᱙,᱒᱓᱒ ᱦᱚᱲ ᱟᱨ ᱛᱤᱨᱞᱟᱹ ᱒᱖᱔,᱑᱘᱕ ᱦᱚᱲ ᱛᱟᱦᱮᱸ ᱠᱟᱱᱟ ᱾  ᱵᱚᱠᱟᱨᱚ ᱥᱴᱤᱞ ᱥᱤᱴᱤ ᱥᱚᱦᱨᱤ ᱮᱜᱽᱞᱚᱢᱨᱮᱥᱚᱱ ᱵᱚᱠᱟᱨᱚ ᱥᱴᱤᱞ ᱥᱤᱴᱤ (ᱞᱮᱠᱷᱟ ᱡᱚᱠᱷᱟ ᱱᱚᱜᱚᱨ), ᱪᱟᱥ (ᱱᱟᱜᱟᱨ ᱱᱤᱜᱟᱢ) ᱟᱨ ᱵᱟᱸᱫᱷᱜᱚᱲᱟ (CT) ᱠᱷᱚᱱ ᱵᱮᱱᱟᱜ ᱟᱠᱟᱱᱟ ᱾ 

ᱵᱚᱠᱟᱨᱚ ᱥᱴᱤᱞ ᱥᱤᱴᱤ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱔.᱘᱗% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔% ᱠᱷᱚᱱ ᱰᱮᱦᱮᱨ ᱜᱮᱭᱟ, ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱙᱓% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚ ᱗᱙% ᱢᱮᱱᱟᱜᱼᱟ ᱾

ᱥᱮᱪᱮᱫ
ᱥᱮᱪᱮᱫ ᱵᱮᱵᱚᱥᱛᱟ ᱨᱮ ᱔᱓ ᱜᱚᱴᱟᱝ ᱯᱨᱟᱭᱢᱮᱨᱤ ᱟᱥᱲᱟ, ᱔᱔ ᱜᱚᱴᱟᱝ ᱢᱤᱰᱤᱞ ᱟᱥᱲᱟ, ᱔᱕ ᱜᱚᱴᱟᱝ ᱥᱮᱠᱮᱱᱰᱟᱨᱤ ᱟᱥᱲᱟ, ᱒᱒ ᱜᱚᱴᱟᱝ ᱥᱤᱱᱤᱭᱚᱨ ᱥᱮᱠᱮᱱᱰᱟᱨᱤ ᱟᱥᱲᱟ, ᱓ ᱜᱚᱴᱟᱝ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱾ ᱵᱳᱠᱟᱨᱳ ᱤᱥᱯᱟᱴ ᱵᱤᱨᱫᱟᱹᱜᱟᱲ ᱫᱚ ᱵᱳᱠᱟᱨᱳ ᱥᱟᱦᱟᱨ ᱨᱮ ᱢᱮᱱᱟᱜ ᱢᱤᱫ ᱟᱥᱲᱟ ᱠᱟᱱᱟ ᱾ ᱱᱚᱣᱟ ᱫᱚ ᱵᱳᱠᱟᱨᱳ ᱥᱴᱤᱞ ᱞᱤᱢᱤᱴᱮᱰ ᱨᱮᱱᱟᱜ ᱥᱮᱪᱮᱫ ᱯᱟᱦᱴᱟ ᱠᱷᱚᱱ ᱪᱟᱞᱟᱜ ᱠᱟᱱᱟ ᱾ ᱥᱟᱦᱟᱨ ᱨᱮᱱᱟᱜ ᱧᱩᱛᱩᱢᱟᱱ ᱟᱥᱲᱟ ᱠᱚᱫᱚ- ᱦᱳᱞᱤ ᱠᱨᱚᱥ ᱟᱥᱲᱟ, ᱵᱳᱠᱟᱨᱳ, ᱰᱮᱵᱷᱤ ᱯᱚᱵᱞᱤᱠ ᱟᱥᱲᱟ, ᱫᱤᱞᱞᱤ ᱯᱚᱵᱞᱤᱠ ᱟᱥᱲᱟ, ᱪᱤᱱᱢᱚᱭᱟ ᱵᱤᱫᱽᱭᱟᱞᱚᱭ, ᱥᱮᱸᱴ. ᱡᱮᱵᱤᱭᱚᱨ ᱟᱥᱲᱟ ᱟᱨ ᱜᱩᱨᱩ ᱜᱳᱵᱤᱱᱫᱽ ᱥᱤᱝ ᱯᱟᱵᱞᱤᱠ ᱟᱥᱲᱟ ᱾

ᱠᱷᱮᱞᱚᱸᱰ
ᱢᱳᱦᱚᱱ ᱠᱩᱢᱟᱨ ᱢᱚᱝᱜᱚᱞᱚᱢ ᱥᱴᱮᱰᱤᱭᱟᱢ ᱫᱚ ᱥᱟᱦᱟᱨ ᱨᱮᱱᱟᱜ ᱢᱩᱬ ᱴᱷᱟᱶ ᱥᱮᱠᱴᱚᱨ ᱔ ᱨᱮ ᱢᱮᱱᱟᱜ ᱢᱤᱫ ᱢᱚᱞᱴᱤ ᱯᱨᱚᱯᱷᱮᱥ ᱥᱴᱮᱰᱤᱭᱟᱢ ᱠᱟᱱᱟ ᱾

ᱥᱮᱱᱟᱯᱚᱛᱤ ᱠᱨᱤᱠᱮᱴ ᱥᱴᱮᱰᱤᱭᱟᱢ ᱟᱨ ᱠᱨᱤᱠᱮᱴ ᱮᱠᱟᱰᱮᱢᱤ ᱫᱚ ᱑᱙᱙᱕ ᱨᱮ ᱵᱮᱱᱟᱣ ᱞᱮᱱᱟ ᱟᱨ ᱱᱤᱛᱚᱜ ᱥᱴᱤᱞ ᱚᱴᱚᱨᱤᱴᱤ ᱳᱯᱷ ᱤᱱᱰᱤᱭᱟ ᱦᱚᱛᱮᱛᱮ ᱫᱚᱦᱚ ᱟᱠᱟᱱᱟ ᱾

ᱪᱤᱛᱟᱹᱨ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Bokaro District website
 Bokaro in Wikimapia


ᱛᱷᱚᱠ:Steel Authority of India
ᱛᱷᱚᱠ:ᱵᱚᱠᱟᱨᱚ ᱦᱚᱱᱚᱛ ᱨᱮᱱᱟᱜ ᱥᱟᱦᱟᱨ ᱟᱨ ᱱᱚᱜᱚᱨ ᱠᱚ